CELEX: 62009TN0188
Language: mt
Date: 2009-05-12 00:00:00
Title: Kawża T-188/09: Rikors ippreżentat fit- 12 ta’ Mejju 2009 — Galileo International Technology vs UASI — Residencias Universitarias (GALILEO)

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/53
            
         Rikors ippreżentat fit-12 ta’ Mejju 2009 — Galileo International Technology vs UASI — Residencias Universitarias (GALILEO)
   (Kawża T-188/09)
   2009/C 180/98
   Lingwa tar-rikors: L-Ingliż
   
      Partijiet
   
   
      Rikorrenti: Galileo International Technology (Bridgetown, Barbados) (rappreżentanti: M. Blair u K. Gilbert, Solicitors)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra quddiem il-Bord tal-Appell: Residencias Universitarias, SA (Valencia, Spanja)
   
      Talbiet tar-rikorrenti
   
   
               —
            
            
               Tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) mogħtija fid-19 ta’ Frar 2009 fil-Każ R 471/2005-4; u
            
         
               —
            
            
               tikkundanna lill-UASI u lill-parti l-oħra quddiem il-Bord tal-Appell għall-ispejjeż tagħhom u dawk tar-rikorrenti.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark verbali “GALILEO”, għal prodotti u servizzi tal-klassijiet 9, 39, 41 u 42
   
      Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra quddiem il-Bord tal-Appell
   
      Trade mark jew sinjal invokat in sostenn tal-oppożizzjoni: reġistrazzjonijiet fi Spanja tat-trade mark figurattiva “GALILEO GALILEI” għal servizzi tal-klassijiet 39, 41 u 42 rispettivament
   
      Deċiżjoni tad-Diviżjoni tal-Oppożizzjoni: oppożizzjoni milqugħa
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 8(1)(b) tar-Regolament Nru 40/94 (li sar l-Artikolu 8(1)(b) tar-Regolament tal-Kunsill Nru 207/2009), sa fejn il-Bord tal-Appell wettaq żball proċedurali skont l-Artikolu 63(2) tar-Regolament Nru 40/94 tal-Kunsill (li sar l-Artikolu 65(2) tar-Regolament tal-Kunsill Nru 207/2009), billi ma rrinvijax il-każ lid-Diviżjoni tal-Oppożizzjoni; ksur tal-Artikolu 8(1) tar-Regolament tal-Kunsill Nru 40/94, sa fejn il-Bord tal-Appell ma wettaqx evalwazzjoni korretta tal-probabbiltà ta’ konfużjoni u kkonkluda b’mod żbaljat li r-rikorrenti ma kienet ressqet l-ebda argument kontra r-raġunament tad-Diviżjoni tal-Oppożizzjoni fuq dan il-punt; il-Bord tal-Appell evalwa b’mod żbaljat ix-xebh u l-probabbiltà ta’ konfużjoni tat-trade marks inkwistjoni u mmotiva b’mod insuffiċjenti il-konklużjonijiet tiegħu.